CELEX: 31981R3393
Language: el
Date: 1981-11-25 00:00:00
Title: Κανονισμός (EOK) αριθ. 3393/81 τής Επιτροπής τής 25ης Νοεμβρίου 1981 περί τού εφαρμοστέου καθεστώτος στίς εισαγωγές στήν Μπενελούξ τών parkas, anoraks, μπλουζόν καί παρομοίων (κατηγορία 21) καταγωγής Σρί Λάνκα

Avis juridique important

|

31981R3393

Κανονισμός (EOK) αριθ. 3393/81 τής Επιτροπής τής 25ης Νοεμβρίου 1981 περί τού εφαρμοστέου καθεστώτος στίς εισαγωγές στήν Μπενελούξ τών parkas, anoraks, μπλουζόν καί παρομοίων (κατηγορία 21) καταγωγής Σρί Λάνκα  

Επίσημη Εφημερίδα αριθ. L 341 της 28/11/1981 σ. 0034

***** ΚΑΝΟΝΙΣΜΟΣ (ΕΟΚ) αριθ. 3393/81 ΤΗΣ ΕΠΙΤΡΟΠΗΣ  της 25ης Νοεμβρίου 1981  περί του εφαρμοστέου καθεστώτος στις εισαγωγές στη Μπενελούξ των parkas, anoraks, μπλουζόν και παρομοίων (κατηγορία 21) καταγωγής Σρί Λάνκα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3059/78 του Συμβουλίου της 21ης Δεκεμβρίου 1978 περί του κοινού καθεστώτος εισαγωγών κλωστοϋφαντουργικών προϊόντων καταγωγής τρίτων χωρών (1), όπως τροποποιήθηκε τελευταία από τον κανονισμό (ΕΟΚ) αριθ. 920/81 (2), και ιδίως τα άρθρα 11 και 15,  Εκτιμώντας:  ότι το άρθρο 11 του κανονισμού (ΕΟΚ) αριθ. 3059/78 καθορίζει τις προϋποθέσεις που επιτρέπουν την επιβολή ποσοτικών περιορισμών· ότι οι εισαγωγές στη Μπενελούξ των parkas, anoraks, μπλουζόν και παρομοίων (κατηγορία 21), καταγωγής Σρί Λάνκα, ξεπέρασαν τα επίπεδα που καθορίσθηκαν στην παράγραφο 3 του εν λόγω άρθρου·  ότι, σύμφωνα με τις διατάξεις της παραγράφου 5 του εν λόγω άρθρου, κοινοποιήθηκαν αιτήσεις στη Σρί Λάνκα, στις 4 Σεπτεμβρίου 1981, για τη διεξαγωγή διαβουλεύσεων· ότι, κατόπιν των διαβουλεύσεων οι οποίες διεξήχθησαν, τα εν λόγω προϊόντα πρέπει να υπαχθούν σε ποσοτικά όρια για τα έτη 1981 και 1982·  ότι, σύμφωνα με τους όρους της παραγράφου 13 του εν λόγω άρθρου, η τήρηση των ποσοτικών ορίων εξασφαλίζεται από σύστημα διπλού ελέγχου σύμφωνα με τη διαδικασία που καθορίζεται στο παράρτημα V του εν λόγω κανονισμού·  ότι τα εν λόγω προϊόντα που εξήχθησαν από τη Σρί Λάνκα μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού πρέπει να αφαιρεθούν από το ποσοτικό όριο του έτους 1981·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Κλωστοϋφαντουργικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Η εισαγωγή στη Μπενελούξ των προϊόντων της κατηγορίας που περιλαμβάνεται στο παράρτημα, καταγωγής Σρί Λάνκα, υπόκειται στους ποσοτικούς περιορισμούς που περιλαμβάνονται στο ίδιο παράρτημα, με την επιφύλαξη των διατάξεων του άρθρου 2 παράγραφος 1.  Άρθρο 2  1. Η θέση σε ελεύθερη κυκλοφορία των προϊόντων που αναφέρονται στο άρθρο 1, που απεστάλησαν από τη Σρί Λάνκα προς τη Μπενελούξ μεταξύ της 1ης Ιανουαρίου 1981 και της ημερομηνίας ενάρξεως ισχύος του παρόντος κανονισμού και τα οποία δεν έχουν ακόμη τεθεί σε ελεύθερη κυκλοφορία, πραγματοποιείται με την επιφύλαξη προσκομίσεως φορτωτικής ή άλλου εγγράφου που αποδεικνύει ότι η αποστολή πραγματοποιήθηκε κατά τη διάρκεια της εξεταζομένης περιόδου.  2. Οι εισαγωγές των προϊόντων που αποστέλλονται από τη Σρί Λάνκα προς τη Μπενελούξ μετά την έναρξη ισχύος του παρόντος κανονισμού υπόκεινται στο σύστημα διπλού ελέγχου που προβλέπεται στο παράρτημα V του κανονισμού (ΕΟΚ) αριθ. 3059/78.  3. Για την εφαρμογή των διατάξεων της παραγράφου 2, όλες οι ποσότητες των προϊόντων που αποστέλλονται από τη Σρί Λάνκα από την 1η Ιανουαρίου 1981 και τίθενται σε ελεύθερη κυκλοφορία αφαιρούνται από το αντίστοιχο ποσοτικό όριο που θεσπίσθηκε για το έτος 1981.  Άρθρο 3  Ο παρών κανονισμός αρχίζει να ισχύει τη δεύτερη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων και εφαρμόζεται μέχρι τις 31 Δεκεμβρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 25 Νοεμβρίου 1981.  Για την Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 365 της 27. 12. 1978, σ. 1.  (2) ΕΕ αριθ. L 98 της 9. 4. 1981, σ. 1.  ΠΑΡΑΡΤΗΜΑ  1.2.3.4.5.6.7,8 //   //   //   //   //   //   //   // Κατη-  γορία   // Κλάση  του Κοινού  Δασμολογίου   // Κώδικας  ΝΙΜΕΧΕ  (1981)   // Περιγραφή εμπορευμάτων   // Κράτη  μέλη  // Μονάδες  // Ποσοτικά όρια από  1ης Ιανουαρίου  έως 31 Δεκεμβρίου  1.2.3.4.5.6.7.8 //   //   //   //   //   //   // 1981  // 1982  //   //   //   //   //   //   //   //   // 21   // 61.01  Β ΙV 61.02  Β ΙΙ δ)   //  61.01-29, 31, 32  61.02-25, 26, 28  // Εξωτερικά ενδύματα ανδρών και παίδων:  Εξωτερικά ενδύματα γυναικών, κορασίδων και μικρών παιδίων:  Β. Έτερα:  Parkas, anoraks, μπλουζόν και παρόμοια, υφασμένα, εξ ερίου, εκ βάμβακος ή εκ συνθετικών ή τεχνητών υφαντικών ινών  // BNL  // 1 000  τεμάχια  // 385 (1)  // 408  //   //   //   //   //   //  //   //  (1) Για το έτος 1981, συμφωνήθηκε μια επιπρόσθετη ποσότητα 25 000 τεμαχίων.